EkBass/fiwiki-20250220-pages-articles huggingface dataset:
Fenyylielohopeaboraatti

Fenyylielohopeaboraatti (C6H7HgBO3) on rakenteeltaan elohopean organometalliyhdisteisiin kuuluva orgaaninen yhdiste. Yhdistettä voidaan käyttää desinfektioivana aineena. ==Ominaisuudet ja käyttö== Fenyylielohopeaboraatti on huoneenlämpötilassa valkoista kiteistä ainetta. Yhdiste liukenee veteen ja lisäksi eräisiin orgaanisiin liuottimiin kuten etanoliin ja glyseroliin. Kaupallinen tuote voi olla fenyylielohopeaboraatin ja fenyylielohopeahydroksidin seos. Aine reagoi halogenidien kanssa muodostaen veteen niukkaliukoisen fenyylielohopeahalogenidin, joka saostuu. Fenyylielohopeaboraatti on antibakteerista ja tehoaa niin grampositiivisiin kuin gramnegatiivisiin bakteereihin. Yhdistettä on käytetty muun muassa ihon ja limakalvojen desinfiointiin. Lisäksi sitä on käytetty säilöntäaineena kosmetiikassa ja silmätipoissa. Elohopeayhdisteiden myrkyllisyyden vuoksi on fenyylielohopeaboraatin käyttö nykyisin vähäistä. Yhdiste voi myös aiheuttaa allergisen ihotulehduksen.Jörg Siebert & Hans-Peter Harke: Disinfectants, Ullmann's Encyclopedia of Industrial Chemistry, John Wiley & Sons, New York, 2009. Viitattu 14.2.2017 ==Lähteet== Luokka:Elohopeayhdisteet Luokka:Organometalliyhdisteet
Oikolanjoen valuma-alue

Oikolanjoen valuma-alue (vesistöaluetunnus 35.26) on Pirkanmaalla Akaassa, Valkeakoskella ja Hämeenlinnassa sijaitseva Vanajaveden alaosan alueella (35.22) Vanajaveden luoteisosassa Rauttulanselkään laskevan Oikolanjoen valuma-alue. Oikolanjoen valuma-alueen pinta-ala on 123 km², jonka maankäytöstä on 6,4 % taajama-alueiden ja asuinalueiden käytössä, 18 % on maatalouden käytössä. Metsät, puusto ja kosteikot muodostavat 75 % alueesta ja vesistöille jää loput 8,1 % alueesta. Se kuuluu Kokemäenjoen vesistöön (vesistöaluetunnus 35) ja on Vanajaveden–Pyhäjärven alueessa (35.2) toisen jakovaiheen kuudes osa-alue (35.26), joka laskee Vanajaveden alaosan alueeseen (35.22). Valuma-alue on jaettu vielä kolmeen kolmannen jakovaiheen osa- alueiseen. Ensimmäinen on Oikolanjoen alaosan alue (35.261), joka alkaa Äimäjärven luusuasta ja päättyy joensuuhun Vanajaveteen. Toinen on Äimäjärven alue (35.262), joka sisältää ne ojat, jotka laskevat järveen lukuun ottamatta Totunojaa. Totunoja, jonka nimitys on yläjuoksulla Myllyoja, muodostaa Myllyojan valuma-alueen (35.263). Oikolanjoen valuma-alueella sijaitsee 11 järveä ja lampea. Niistä merkittävimmät ovat Äimäjärvi (858 hehtaaria eli ha), Keihäsjärvi (105 ha), Alinen Savijärvi (94 ha) ja Saarioisjärvi (53 ha). Alueella asuu pääasiassa entisen Kalvolan alueen asukkaita, joita on arviolta yli kolme tuhatta. == Valuma-alueen kuvaus == Valuma-alueen laskujoki on Oikolanjoki, joka saa alkunsa valuma-alueen pääjärvestä Äimäjärvestä. Oikolanjoki virtaa laajan peltoaukean läpi ja laskee Saarioisjärveen ennen Vanajavettä. Saarioisjärvi on ollut aikoinaan lahti, jonka lahdensuu oli nykyistä leveämpi. Äimänjärvi muodostaa oman alueensa keskusjärven, johon laskee pieniä ojia lähinnä jäven eteläpuolelta. Idästä järveen laskee Savijoki, joka on Alisen Savijärven, Ylisen Savijärven ja pienen Kuivajärvi yhteinen laskuoja. Äimäjärven eteläosan Myllyojanlahteen laskee Myllyoja, joka on laajojen soiden kuivatusoja ja pienen suolammen Ohralanlammen laskuoja. Äimäjärven luoteispäähän laskee Totunojaa myöten Myllyojan valuma-alueen vedet. Myllyojan pääjärvi on Keihäsjärvi, joka kerää alueen vedet. Keihäsjärven länsirantaan laskee oja, joka on sekä Karvojalammen että Takalammin laskuoja. Keihäsjärven etelärantaan laskee Murhalamminoja, joka on Murhalammin ja Leinamonjärven laskuoja. == Lähteet == == Aiheesta muualla == * JärviWiki: Oikolanjoen valuma-alue (35.26) * Luokka:Hämeenlinnan luonto Luokka:Hattulan luonto
Desmostachya bipinnata

Desmostachya bipinnata on monivuotinen rehevinä mättäinä kasvava heinä, joka tunnetaan Vanhan maailman kasvina. Sitä käytetään kansanparannuksessa lääkekasvina ja se on uskonnollisesti tärkeä kasvi hinduille. Intiassa kasvin nimityksiä ovat muun muassa kusha, darbha, daabh ja barhi. Arabiankielellä se tunnetaan esimerkiksi nimellä halfa, Tassili n’Ajjerin vuoristossa nimillä taksést ja tébastawt sekä Malissa nimellä budaur. ==Ulkonäkö== D. bipinnata on varren tyvestä haarautuva, jäykkävartinen ja korkea heinä. Lehtilavat ovat tasasoukkia. Kukinto on keltainen terttu, jonka kahdessa rivissä kasvavat tähkylät ovat muodoltaan joko soikeita tai soikeanpitkulaisia. Tähkylöiden suojuslehdet ovat puikeansuikeita. ==Levinneisyys ja kasvuympäristö== Luontaisesti D. bipinnata kasvaa Koillis-Afrikan trooppisilla alueilla, Etiopiassa, Sudanissa, Somaliassa, Intiassa ja Kiinassa. Se kasvaa hyvin vaihtelevissa ympäristöissä. D. bipinnata on yleinen muun muassa kuivilla ja kosteilla alueilla, tasangoilla, savanneilla, hiekka-aavikoilla ja suolaisessa maaperässä. ==Uskonnollinen käyttö== Hindulaisuudessa D. bipinnata on pyhä kasvi, jota käytetään siirtymäriitti upanayanassa, uhraamisrituaaleissa ja osana rukousnauhoja. Hindujen eräässä pyhässä kirjoituksessa jumala Krishna kertoo, että D. bipinnata on kelvollinen jooga- ja meditaatioalusta. ==Terveysvaikutukset== ===Perinteinen lääkintä=== D. bipinnata tunnetaan lääkekasvina perinteisessä intialaisessa lääkinnässä eli ayurvedassa, perinteisessä persialais-arabialaisessa lääkinnässä eli unanissa ja perinteisessä tamililaisessa lääkinnässä eli siddhassa. Etenkin kasvin juuren väitetään olevan apu moniin vaivoihin, kuten astmaan, keltatautiin, ihotulehduksiin, oksenteluun ja hammassärkyyn. Vartta ja maavartta käytetään muun muassa punataudin ja menorragian hoidossa. Rönsyjä käytetään matolääkkeenä. Kasvin lehtien ja varren väitetään auttavan synnytyksessä. ===Tutkitut terveysvaikutukset=== Kasvista D. bipinnata valmistetun juuriuutteen LD50-arvo on 2000 mg/kg. Chileläisen tutkimusryhmän vuonna 2010 toteuttamassa eläinkokeessa juuriuutteen havaittiin ehkäisevän ripulia. Tutkimusryhmän mukaan tulos saattaa tukea kasvin perinteistä käyttöä ripulilääkkeenä. ==Muu käyttö== D. bipinnata soveltuu eläinten rehuksi. Lisäksi se on käyttökelpoinen hiekan sidosaineena, eroosion hallinnassa ja kuituna köyden valmistuksessa. ==Lähteet== Luokka:Heinäkasvit Luokka:Lääkekasvit Luokka:Kansanparannus
Tunturikappelit

thumb|Saariselän tunturikappeli. Tunturikappeleita on Suomen Lapissa matkailijoille avoimina neljä kappaletta: * Marian kappeli Levillä Kittilässä * Pyhän Laurin kappeli Ylläksellä Kolarissa * Revontulikappeli Pyhätunturilla Pelkosenniemellä ja * Saariselän tunturikappeli Inarissa. Tunturikappeleissa on erityisesti sesonkiaikoina päivittäisiä tilaisuuksia, päivystys ja tunturipappitoimintaa. Niissä järjestetään myös konsertteja. Tunturikappelitoiminnan kautta Suomen evankelis-luterilainen kirkko palvelee matkailijoita ja paikallisia asukkaita Lapin matkailukeskuksissa. == Lähteet == Luokka:Lapin kirkkorakennukset Luokka:Luettelot Suomen kirkoista
Buona Vistan metroasema

Buona Vista on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin East West Linen asemana 12. maaliskuuta 1988. Vaihtoyhteys Circle Linelle avautui 8. lokakuuta 2011. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 5:43 6:11 23:53 EW33 Tuas Link 6:16 6:42 0:15 Circle Line CC1 Dhoby Ghaut 5:39 6:00 23:19 CC7 Mountbatten – – 23:56 CC12 Bartley – – 0:19 CC29 HarbourFront 5:39 6:03 23:34 CC26 Pasir Panjang – – 0:04 CC23 one-north – – 0:20 == Lähteet == == Aiheesta muualla == * Buona Vistan metroasema Singaporen liikennelaitoksen sivuilla Luokka:Mass Rapid Transitin asemat
Doverin metroasema

Dover on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 18. lokakuuta 2001. Asemaa käyttävät East West Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 5:40 6:08 23:51 EW33 Tuas Link 6:18 6:44 0:17 == Lähteet == == Aiheesta muualla == * Doverin metroasema Singaporen liikennelaitoksen sivuilla Luokka:Mass Rapid Transitin asemat
SMART-kriteerit

SMART on lyhenne, jonka avulla voi määritellä kriteerejä ohjaamaan tavoitteita, esimerkiksi Projektinhallintaa, työntekijän suorituksen ohjausta tai henkilökohtaista kehitystä. Kirjaimet S ja M tarkoittavat yleensä konkreettisia (specific) ja mitattavissa olevaa (measurable). Muut kirjaimet tarkoittavat eri asioita eri kirjoittajien mukaan. Jotkut ovat lisänneet lyhenteeseen uusia kirjaimia. SMART-kriteerit liitetään yleensä Peter Druckerin tavoitejohtamisen käsitteeseen. Termin ensimmäinen tunnettu käyttäjä oli George T. Doran Management Review -lehden marraskuun numerossa vuonna 1981. SMART-tavoitteiden tärkein etu on se, että niitä on helpompi ymmärtää ja tiedostaa sen jälkeen kun ne on toteutettu. == Historia == Management Reviewissa julkaistiin George T. Doranin tutkimus nimeltään There's a S. M. A. R. T. way to write management's goals and objectives (On olemassa S.M.A.R.T. keino kirjoittaa johdon tavoitteet ja päämäärät).Why SMART objectives don't work. Siinä pohdittiin tavoitteiden merkitystä ja niiden asettamisen vaikeutta. Ihanteellista olisi, jos yrityksen jokaisen yksikön ja osaston tavoitteiden pitäisi olla: * Erityinen - kohdistua erityiselle kehittämisen alueelle. * Mitattava - määrittää tai ainakin suosittaa kehittymisen indikaattori. * Nimittävä - määritellä, kuka sen tekee. * Realistinen - ilmoitettava, mitä tuloksia voidaan realistisesti saavuttaa saatavilla olevilla resursseilla. * Ajallinen - eriteltävä, milloin tulokset voidaan saavuttaa. Huomaa, että nämä kriteerit eivät määrää sitä, että kaikki tavoitteet voidaan määrällistää kaikilla johdon tasoilla. Joissakin tilanteissa ei ole realistista yrittää määrällistämistä, erityisesti henkilökunnan keskijohdon asemissa. Johtajat ja yritykset saattavat menettää abstraktin tavoitteen hyödyn yittäessään saavuttaa määrällistämistä. Todella tärkeää on tavoitteen ja sen toteuttamisohjelman yhdistäminen. Siksi hyvän johtamisen pitäisi kiinnittä huomiota näihin kahteen, eikä vain tavoitteeseen. George T. Doran, There's a S.M.A.R.T. way to write management's goals and objectives == Muut määritelmät == Jokainen SMARTin kirjain viittaa eri tavoitteiden arvioimisen kriteereihin. Eri lähteet käyttävät kirjaimia viittaamaan eri asioihin. Valitsemalla tiettyjä yhdistelmiä nämä nimikkeet voivat aiheuttaa kopioitumista, kuten valitsemalla 'saavutettavissa oleva' ja 'realistinen', tai ne voivat aiheuttaa merkittäviä päällekkäisyyksiä, kuten yhdistämällä "asianmukainen" ja "merkityksellinen". Termiä "hyväksytty" käytetään usein johtamistilanteissa, joissa sidosryhmien ostaminen on toivottavaa (esim. arviointi tilanteissa). ==Lähteet== Luokka:Muistisäännöt Luokka:Projektinhallinta
Marlon Tapales

Marlon Tapales (s.23. marraskuuta 1992 Lanao del Norte) on Filippiiniläinen kääpiösarjan nyrkkeilijä ja hallitseva WBO-liiton maailmanmestari. == Ammattiura == Tapales aloitti ammattinyrkkeilyn vuonna 2008. ensimmäisen tappionsa Tapales kärsi vuonna 2009 myös filippiiniläiselle Brix Raylle. Vuonna 2013 ylemmässä kärpässarjassa otellut Tapales hävisi David Sánchezille kaksitoistaeräisen ottelun hajaäänituomiolla.http://philboxing.com/news/story-80735.html Tapalesin taustajoukot kutsuivat tulosta ryöstöksi.http://www.boxingscene.com/team- tapales-claim-robbery-david-sanchez-defeat--62732 Vuonna 2016 Tapales nousi WBO-liiton kääpiösarjan mestariksi tyrmäämällä 11. erässä Pungluang Sor Singyun. == Lähteet == Luokka:Filippiiniläiset nyrkkeilijät Luokka:Vuonna 1992 syntyneet Luokka:Elävät henkilöt
Anna-Kaisa Pusa

Anna-Kaisa Pusa (s. 1963 Vaasa) on Kurikan kaupunginjohtaja 1. helmikuuta 2017 alkaen. Pusa on toiminut aiemmin vuosina 1998–2008 Vaasan sairaanhoitopiirin kehityspäällikkönä, JIK-kuntayhtymän johtajana 2008–2014 ja kuntayhtymä Kaksineuvoisen johtajana 2014–2017. == Lähteet == Luokka:Kurikan kunnan-, kauppalan- ja kaupunginjohtajat Luokka:Vuonna 1963 syntyneet Luokka:elävät henkilöt
Santa Bárbara Airlinesin lento 518

Santa Barbara Airlinesin lento 518 oli Santa Barbara Airlinesin Venezuelan sisäinen reittilento Méridasta Caracasiin. Lentoa operoinut ATR 42-300-matkustajakone eksyi 21. helmikuuta 2008, ja törmäsi vuoreen. Kaikki koneessa olleet 43 matkustajaa ja 3 miehistön jäsentä kuolivat. { "type": "FeatureCollection", "features": [ { "type": "Feature", "properties": {}, "geometry": { "type": "LineString", "coordinates": [ [ -71.1474609375, 8.5920541406763 ], [ -66.9287109375, 10.402052915765 ] ] } } ]} == Ennen lentoa == Ennen lentoa miehistön jäsenet olivat kahvilla ja 30 minuuttia ennen lähtöä matkustajat päästettiin koneeseen, joka ei ollut sääntöjen mukaista. Lopulta he huomasivat kellon olevan paljon ja riensivät koneelle ja valmistautuivat lähtöön. Ilman mitään kysymistä lennonjohdolta kapteeni käynnisti moottorit. Navigaatiojärjestelmä vaati kolme minuuttia käynnistymiseen, mutta kapteeni nousi ilmaan liian aikaisin käyttäen varakompassia. Koneen oli tarkoitus aloittaa ￼￼lennon lähtemällä poispäin Caracasista, ja sitten kääntyä 180 astetta kohti määränpäätä. == Lennon kulku ja törmääminen vuoreen == Kapteeni käski perämiehen kääntää oikeaan suuntimaan 074. Myöhemmin perämies huomasi kompassista suuntiman olevan 318. Kone oli eksynyt. Pilvisellä säällä he eivät nähneet juuri mitään. He aloittivat 180 asteen käännöksen kohti Caracasia, koska kone oli lähtenyt lentosuunnitelman mukaan vastakkaiseen suuntaan. Epäluottetava varakompassi kuitenkin sai heidät tekemään 270 asteen käännöksen, joka vei koneen suoraan kohti vuoria. He jatkoivat matkaa, kunnes näkivät vuoren suoraan edessään. Kapteeni yritti nostaa nokkaa, mutta kone törmäsi yläviistossa vuoreen 4 100 metrin korkeudessa. == Tutkinta == Kun pelastajat pääsivät vuorelle, he eivät löytäneet eloonjääneitä. Koneen mustat laatikot löydettiin ja niiden äänitallenteiden mukaan miehistö ei käynyt läpi tarkistuslistaa. Varsinaisen navigaatiojärjestelmän käynnistyminen kesti 3 minuuttia. Kokeiden mukaan miehistö valmisteli lähtöä lennolle kiireellä 2 minuutissa 40 sekunnissa, joka tarkoittaa, että miehistön olisi pitänyt odottaa 20 sekuntia, mutta kiireessä he nousivat ilmaan ilman navigaatiojärjestelmän apua. === Uhrit === Kansalaisuus Matkustajat Henkilökunta Yhteensä 37 3 40 5 0 5 1 0 1 Yhteensä 43 3 46 == Populaarikulttuurissa == Santa Barbaran 518 -lennosta on jakso mm. kadanalaisessa FOX:in Lentoturmatutkinta -TV-sarjassa. Jakson nimi on "28 sekuntia aikaa selvitä hengissä". (eng. 28 Seconds to Survive) Jakso on kauden 12 12. jakso ja koko ohjelmasta 97. jakso. Luokka:Vuoden 2008 lento- onnettomuudet Luokka:Lento-onnettomuudet Venezuelassa
Max (täsmennyssivu)

Max voi tarkoittaa ainakin seuraavia: * Max, etunimi * maksimi (max), korkein arvo, enimmäisarvo, lukujoukon tai funktion suurin arvo tarkasteluvälillä * Max, The Rumour -yhtyeen albumi vuodelta 1977 * Max, Trine Piil Christensenin ohjaama elokuva vuodelta 2000 * Max, Menno Meyjesin ohjaama elokuva vuodelta 2002 * Max, Boaz Yakinin ohjaama elokuva vuodelta 2015 * Max, Warner Bros. Discoveryn suoratoistopalvelu * MTV Max, maksutelevisiokanava * Max Hamburgerrestauranger, ruotsalainen pikaruokaketju * sukunimenä: ** Ava Max, oik. Amanda Ava Koci (s. 1994), yhdysvaltalainen poplaulaja ** Martin Max (s. 1968), saksalainen jalkapalloilija ** Peter Max (s. 1937), yhdysvaltalainen kuvataiteilija ** Philipp Max (s. 1993), saksalainen jalkapalloilija ** Susan Alexander-Max (k. 2016), yhdysvaltalainen kosketinsoittaja. == Katso myös == * Maxx
Apocalypse Again

__NOTOC__ Apocalypse Again on power metal -yhtye Thunderstonen kuudes studioalbumi. Se julkaistiin 1. huhtikuuta 2016 levymerkillä AFM Records.iTunes: Thunderstone – Apocalypse Again Albumilta julkaistiin yksi single, ”The Path” 10. helmikuuta 2016. Albumi debytoi Suomen virallisen listan viidennellä sijalla, ja se pysyi listalla yhteensä 4 viikkoa. == Vastaanotto == Imperiumi.net 9–/10 Kaaoszine 9.5/10 Metalliluola 7/10 Soundi Albumi sai hyvän vastaanoton. Soundin Marko Säynekoski antoi albumille neljä tähteä viidestä. Hän piti albumia genrelleen uskollisena, perinteitä kunnioittavana ja ”mureana” kokonaisuutena, ja kehui yhtyeen kypsyneen pitkästä levytystauosta ja kokoonpanon uudistumisesta huolimatta. Metalliluolan Jussi Krannila antoi albumille arvosanan 7/10. Hän piti albumia yleisesti ottaen hyvänä, vaikkei pitänytkään musiikillista antia suuria tunteita herättävänä. Imperiumin Aleksi Peura ja Taavi Lindfors antoivat albumille omat arvionsa, joiden keskiarvoksi muodostui 9–/10. Peuran sanallisessa arviossa hän totesi albumin tarjoilevan ammattitaitoisen ja tiiviin paketin, ja povasi siitä yhtä vuoden parasta albumijulkaisua. Lindfors sanoi sen olevan ”viihdyttävää ja paikoin jopa herkullista kuunneltavaa”. Kaaoszinen Jari-Pekka Kerttula antoi albumille arvosanan 9.5/10. Hän sanoi palasten loksahtaneen vihdoinkin kohdalleen ja totesi, ettei Thunderstone ole Thunderstone ilman laulaja Pasi Rantasta. == Kappaleet == # # # # # # # # # == Kokoonpano == * Pasi Rantanen – laulu * Titus Hjelm – basso * Jukka Karinen – kosketinsoittimet * Nino Laurenne – kitara * Atte Palokangas – rummut == Lähteet == == Aiheesta muualla == * * Luokka:Vuoden 2016 albumit Luokka:Thunderstonen albumit Luokka:Nino Laurennen tuottamat albumit
Tarjei Sandvik Moe

Tarjei Sandvik Moe (s. 24. toukokuuta 1999) on norjalainen näyttelijä, joka tunnetaan erityisesti roolistaan nuorisodraamasarjassa Skam. Hän näytteli Isak Valtersenia pääroolissa sarjan 3. tuotantokaudella ja sivuroolissa muilla tuotantokausilla. Vuonna 2017 hän oli ehdolla norjalaisen televisioalan palkinnon Gullrutenin saajaksi Paras miesnäyttelijä -kategoriassa roolistaan Skamissa. Moe ja hänen vastanäyttelijänsä, Henrik Holm, voittivat yhdessä yleisön suosikki -palkinnon. Hän on esiintynyt Madconin ”Don't worry” -musiikkivideolla taustatanssijana. == Yksityiselämä == Moe on opiskellut Hartvig Nissenin lukiossa, mihin Skam myös suurelta osin sijoittuu. == Lähteet == Luokka:Norjalaiset näyttelijät Luokka:Vuonna 1999 syntyneet Luokka:Elävät henkilöt Luokka:Skam
Denise Grünstein

Denise Grünstein (27. kesäkuuta 1950 Helsinki – 23. kesäkuuta 2023 Tukholma) oli suomalainen valokuvaaja ja taiteilija. Grünsteinin ura sai vauhtia 1990-luvulla surrealistisista muotokuvista,Dagens Nyheter, Kultur. 14 november 2013. ja hän työskenteli sekä muotikuvaajana että kaupallisena ja taidevalokuvaajana. Hän piti yksityisnäyttelijä muun muassa Moderna museetissa ja Millesgårdenissa. Hän on julkaissut kirjan 59 buketter från min trädgård. Grünstein asui ja työskenteli Tukholmassa. Denise Grünsteinin veli on Raoul Grünstein. == Lähteet == == Aiheesta muualla == *Elin Palmlund: Denise Grünstein - Som en scenograf på Kamera & Bilds webbplats, 29 september 2013 *Utställningen Denise Grünstein – En face på Konstakademin 2015 Luokka:Suomalaiset valokuvaajat Luokka:Vuonna 1950 syntyneet Luokka:Vuonna 2023 kuolleet Luokka:Suomen juutalaiset
Anna Elisabeth Blomberg

Anna Elisabeth Blomberg (5. elokuuta 1880 Espoo – 9. kesäkuuta 1947 Porvoo) oli suomalainen valokuvaaja ja valokuvaamon omistaja Porvoossa 1911–1942. Blomberg kuvasi 1920- ja 1930-luvulla Johan Ludvig Runebergin ja Fredrika Runebergin kotia Porvoossa sisältä ja ulkoa.Fotografier från Anna Blombergs fotoateljé i Borgå (1930), Svenska litteratursällskapet i Finland, Finna.fi. Viitattu 14.2.2017 Hänen puolisonsa oli mekaanikko Otto W. Blomberg, ja heidän lapsiaan olivat Gunnel Blomberg ja valokuvaaja Karin Nyblin (s. 1908).Karin Nyblin. Finlands fotografiska museum. Viitattu 14.2.2017 ==Elämäkerta== Blomberg työskenteli Eric Sundströmin valokuvaamossa Helsingissä 1905–1911. Kun Sundström oleskeli Ruotsissa 1907–1911, Blomberg vastasi valokuvaamon toiminnasta. Hän avasi oman valokuvaamon 1911 Porvooseen. Se toimi Kulmakuja 5:ssä 1911–1916 ja Runeberginkatu 33:ssa 1916–1966. Vuoteen 1942 Blomberg omisti valokuvaamon yksin, ja sen jälkeen mukaan omistajiksi tulivat valokuvaajat Ethel Rikberg ja Annie Grefberg.Anna Elisabeth Blomberg (s. 1880, k. 1947). Finlands fotografiska museum. Viitattu 14.2.2017 Blombergin valokuvia on muun muassa Museoviraston historiallisessa kuva-arkistossa (17 muotokuvaa), Porvoon museossa (henkilökuvia ja maisemia) sekä Svenska litteratursällskapetin arkistossa. Kokoelma Fotografier från Anna Blombergs fotoateljé i Borgå (1930) Svenska litteratursällskapetin arkistossa koostuu reprokuvista J. L. ja Fredrika Runebergista ja heidän piiristään sekä heidän kotiaan sisältä ja ulkoa esittävistä kuvista. Valokuvasarja on otettu 1930-luvun alussa ja koostuu lasi- ja nitraattinegatiiveista. == Lähteet == Luokka:Suomalaiset valokuvaajat Luokka:Vuonna 1880 syntyneet Luokka:Vuonna 1947 kuolleet
Rafael Pombo

José Rafael de Pombo y Rebolledo (7. marraskuuta 1833 Bogotá – 5. toukokuuta 1912) oli kolumbialainen runoilija. Bombo opiskeli matemaatikoksi ja insinööriksi sotilaskoulussa ja palveli armeijassa. Hän matkusti Yhdysvaltoihin Kolumbian Washingtonin-lähetystön sihteeriksi. Diplomaattipalveluksen jälkeen hänet palkkasi New Yorkissa toimiva D. Appleton & Company kääntämään espanjaksi englantilaiseen suulliseen perinteeseen kuuluvia lastenloruja. Tulos oli enemmän kuin kääntämistä, se oli luovaa sovitusta ja julkaistiin kahtena niteenä Cuentos pintados para niños ja Cuentos morales para niños formales. Muun laajan ja monipuolisen kirjallisen tuotannon lisäksi Pombo muistetaan tästä lastenkirjallisuuteen antamastaan panoksesta. Suosituimpia lastentarinoita ovat Michín, Juan Chunguero, Pastorcita, La Pobre Viejecita, Simón el Bobito, El Gato Bandido ja El Renacuajo paseador. Asuttuaan Yhdysvalloissa 17 vuotta Pombo palasi Kolumbiaan, missä hän työskenteli arvostettuna kääntäjänä ja journalistina. Hän perusti muun muassa useita sanomalehtiä. Vuonna 1905 hänet valittiin Kolumbian parhaaksi runoilijaksi. Poesías Completas (Kootut runot) julkaistiin 1957, ja sieltä on peräisin runo En El Niágara. Pombo asui Kolumbiassa kuolemaansa saakka. ==Lähteet== * Entry in the Online Library of Colombia's Central Bank (Biblioteca Luis Angel Arango) * Shorter entry in the Online Library of Colombia's Central Bank (Biblioteca Luis Angel Arango) * Entry in the Online Library of the Andes ==Aiheesta muualla== *WikiSourcessa on Rafael Pombon alkuperäisteoksia Luokka:Kolumbialaiset diplomaatit Luokka:Kolumbialaiset runoilijat Luokka:Vuonna 1833 syntyneet Luokka:Vuonna 1912 kuolleet
Armstrongin seos

Armstrongin seos on erittäin herkkä räjähde. Sen pääraaka-aineet ovat punainen fosfori ja vahva hapetin, kuten kaliumkloraatti tai kaliumperkloraatti. Rikkiä sekä kalsiumkarbonaattia saattaa esiintyä seoksessa pieninä määrinä, sekä muita lisäaineita käytetään joissain seoksissa. Kaupallisesti Armstrongin seosta käytetään pieninä määrinä nallipyssyissä paperisissa liuskoissa tai muovirenkaissa sekä paukkuserpentiinissä. Seosta käytetään myös tuliaseiden patruunoiden nalleissa, mutta siihen lisätään boorikarbidia. == Turvallisuus == Armstrongin seos on erityisen vaarallinen räjähde, sillä se on herkkä iskuille, kitkalle ja tulelle. Kuluttajaraketeissa käytetään arviolta kymmenen milligrammaa seosta. Armstrongin seos voi räjähtää aggressiivisesti umpinaisessa tilassa riippuen seoksesta, olosuhteista ja määrästä. == Lähteet == Luokka:Räjähdysaineet
Le affinità elettive

Le affinità elettive (; ) on vuonna 1996 ensi-iltansa saanut Paolo ja Vittorio Tavianin ohjaama ja käsikirjoittama italialais-ranskalainen draamaelokuva, jonka pääosissa ovat Isabelle Huppert, Jean-Hugues Anglade, Marie Gillain ja Fabrizio Bentivoglio. Elokuva sijoittuu 1800-luvun alun Toscanaan ja kertoo paroni Edoardon (Anglade) ja paronitar Carlottan (Huppert) avioliiton tuhoutumisesta heidän rakastuttuaan toisiin ihmisiin. Paolo ja Vittorio Taviani sovittivat elokuvan käsikirjoituksen Johann Wolfgang von Goethen romaanin Vaaliheimolaiset (Die Wahlverwandtschaften, 1809) pohjalta. Elokuvan tuottajina olivat Jean-Claude Cecile ja Grazia Volpi. Le affinità elettive sai ensi-iltansa Ranskassa, Cannesin elokuvajuhlilla 16. toukokuuta 1996. Elokuva sai teatteriensi-iltansa Italiassa 17. toukokuuta 1996 ja Ranskassa 11. kesäkuuta 1997. Elokuvan teatterilevittäjinä olivat Italiassa Filmauro ja Ranskassa AFMD. Elokuva sai muun muassa kaksi David di Donatello- ja viisi Nastro d’argento -ehdokkuutta. == Näyttelijät == == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Nastro d’argento Paras miessivuosa Massimo Popolizio Nastro d’argento Paras musiikki Carlo Crivelli Nastro d’argento Paras kuvaus Giuseppe Lanci Nastro d’argento Paras lavastus Gianni Sbarra Nastro d’argento Paras puvustus Lina Nerli Taviani David di Donatello Paras lavastus Gianni Sbarra David di Donatello Paras puvustus Lina Nerli Taviani Grolla d’oro Paras tuottaja Grazia Volpi Cabourgin elokuvajuhlien Kultainen joutsen Paras naisnäyttelijä Marie Gillain Gramadon elokuvajuhlien Kultainen Kikito Paras elokuva Paolo ja Vittorio Taviani == Lähteet == == Aiheesta muualla == * * * * Le affinità elettive Archivio del Cinema Italianossa * Le affinità elettive AlloCinéssä * Le affinità elettive UniFrancessa Luokka:Historialliset elokuvat Luokka:Vuoden 1996 italialaiset elokuvat Luokka:Italialaiset draamaelokuvat Luokka:Italialaiset romaaneihin perustuvat elokuvat Luokka:Vuoden 1996 ranskalaiset elokuvat Luokka:Ranskalaiset draamaelokuvat Luokka:Ranskalaiset romaaneihin perustuvat elokuvat
Tänne ei jää kukaan

Tänne ei jää kukaan on Tiisu-yhtyeen toinen albumi. Se julkaistiin 17. maaliskuuta 2017 Somerolla. Levyn julkaisi Sony Music. ==Teemat== Levy on teemalevy. Sen aiheeksi on ilmoitettu Somero ja somerolaisuus tai yleisemmin "elämä millä tahansa pienemmällä paikkakunnalla". Kappaleiden pohjana ovat Tiisu-yhtyeen laulaja-lauluntekijän Henrik Illikaisen kokemukset lapsuutensa ja nuoruutensa kotipaikkakunnalla. ==Kappaleet== # # # # # # # # # # # == Arvostelut == * Desibeli.net: Tiisu: Tänne ei jää kukaan Viitattu 28.1.2022. * Keskisuomalainen: Levyarvio: Tiisu tarjoilee toisella levyllään tuppukylän tunnelmia Viitattu 28.1.2022. * Soundi: Skaala on mieletön – Tiisun kakkoslevyllä asenne on punk mutta ote matalan kynnyksen pop Viitattu 28.1.2022. ==Lähteet== Luokka:Vuoden 2017 albumit Luokka:Suomalaiset pop rock -albumit
Yläsäiniön ruukki

Säiniön eli Yläsäiniön ruukki toimi Viipurin pitäjän Yläsäiniön kylässä Säiniönjoen kosken rannalla vuosina 1761–1809. Ruukki keskittyi kuparin jalostamiseen.Kauko Puustinen : Karjalan kannaksen historialliset ruukit, Geologi 64/2012 Vuonna 1761 ruukissa taottiin vanhoja ruotsalaisia plooturahoja sekä jonkin verran raakavaskea vaskisepille edelleen taottavaksi. Ruukin toiminta lienee päättynyt Suomen sodan aikana 1809 ja vuonna 1813 Vanhan Suomen järjestelykomitea kertoi ruukin toiminnan loppuneen raaka- aineiden puutteen takia. Yläsäiniön ruukin paikalle rakennettiin myöhemmin Yläsäiniön naulatehdas. == Lähteet == Luokka:Suomen ruukit Luokka:Viipurin maalaiskunta
Sykloeikosaani

Sykloeikosaani on rengasrakenteinen hiilivety, jossa hiilet ovat kytkeytyneet toisiinsa yksinkertaisella sidoksella. Yhdiste kuuluu sykloalkaanien aineryhmään. Sykloeikosaanin kemiallinen kaava on C20H40, moolimassa 280,54 g/mol, kiehumispiste 387,2 °C (paineessa 760 mmHg), suhteellinen tiheys 0,79 g/cm³ (vesi = 1,0 g/cm³), leimahduspiste 176,7 °C, taitekerroin 1,433 ja CAS- numero 296-56-0. == Aiheesta muualla == * PubChem: Cycloeicosane * ChemNet: 296-56-0 cycloicosane Luokka:Sykloalkaanit
Elmgren

Elmgren on sukunimi. Se on muun muassa seuraavien henkilöiden sukunimi: * Ainur Elmgren (s. 1979), suomalainen historiantutkija ja sarjakuvapiirtäjä * Rita Elmgren (1903–2000), suomalainen laulaja ja näyttelijä * Robert Elmgren (1872–1942), suomalainen lääkäri * Samuel Elmgren (1771–1834), suomalainen taidemaalari * Sven Gabriel Elmgren (1817–1897), suomalainen filosofian tohtori ja varakirjastonhoitaja * Tinet Elmgren (s. 1981), ruotsalainen sarjakuvataiteilija * Tuomi Elmgren-Heinonen (1903–2000), suomalainen laulaja, journalisti, kirjailija ja antroposofi
Elefantti (täsmennyssivu)

Elefantti voi tarkoittaa jotain seuraavista: * norsut eli elefantit, nisäkäsheimo * Elefantti, Pen-abw, Egyptin varhainen esidynastinen hallitsija * Elefantti, kortteli Helsingin keskustassa * Elefantti, Happoradio-yhtyeen musiikkialbumi
Tyyne Tokoi

Tyyne Oskarintytär Tokoi (; 25. elokuuta 1903 Kannus, Suomi – 15. marraskuuta 1937 Leningrad, Neuvostoliitto)ТОКОЙ Тюне Оскаровна Inkeri.ru. Viitattu 14.2.2017.Arkistoyksikkö: 1276 Tokoi Tyyne Kansallisarkisto. Viitattu 14.2.2017. oli Neuvostoliittoon asettunut suomalainen kommunisti, joka toimi 1930-luvulla Suomen Kommunistisen Puolueen (SKP) Leningradin-toimiston johtajana. Hänet teloitettiin Stalinin puhdistusten aikana. Tokoin vanhemmat olivat tunnettu sosiaalidemokraattinen poliitikko Oskari Tokoi ja Hanna Räimä. Tokoi vietti lapsuutensa Kannuksessa ja Helsingissä.Tyyne Tokoin omaelämäkerta, s. 334–338 teoksessa ”Kallis Toveri Stalin” – Komintern ja Suomi (toim. Natalia Lebedeva, Kimmo Rentola & Tauno Saarela). Edita, Helsinki 2002. Hänen isänsä pakeni Suomen sisällissodan lopussa vuonna 1918 Venäjälle, mutta jätti perheensä Pietariin loikatessaan myöhemmin samana vuonna Muurmannin legioonaan brittien liittolaiseksi. Äiti Hanna palasi Suomeen neljän lapsen kanssa vuonna 1921, mutta Tyyne Tokoi ja hänen isoveljensä Nestori jäivät Neuvosto-Venäjälle. Tokoi omaksui Pietarissa kommunistisen maailmankatsomuksen.Hannu Rautkallio: Suuri viha – Stalinin suomalaiset uhrit 1930-luvulla, s. 168–175, 182. WSOY, Porvoo–Helsinki–Juva 1995. Hän työskenteli vuodesta 1919 SKP:lle ja opiskeli vuosina 1922–1925 Lännen vähemmistökansallisuuksien yliopiston suomalaisella sektorilla, minkä jälkeen hän oli kaksi vuotta puoluetyössä Neuvosto-Karjalassa. Hän liittyi Neuvostoliiton kommunistiseen puolueeseen (NKP) vuonna 1926. Vuosina 1927–1931 Tokoi toimi sisällissodan historiaa koonneen Suomen Vallankumouksen Tutkijakunnan avustajana. Hänet nimitettiin maaliskuussa 1931 SKP:n valtuutetuksi Leningradissa. Hänen johtamansa toimiston tehtävänä oli valvoa ja ylläpitää Suomen rajan yli Karjalankannaksella kulkenutta salaista etappiverkostoa, jonka avulla kommunisteja kuljetettiin Suomesta Neuvostoliittoon ja Neuvostoliitosta Suomeen, sekä tutkia kaikkien rajan yli tulleiden ja lähteneiden poliittinen luotettavuus. Marraskuussa 1935 Tokoin puoliso, Leningradin Skljanskin jalkaväkikoulun opettajana toiminut suomalainen punaupseeri Antti Pylsy erotettiin puna-armeijasta. Tokoin puoluejäsenkirja takavarikoitiin joulukuussa 1935, jolloin hänet syrjäytettiin virallisesti myös SKP:n Leningradin-valtuutetun paikalta, mutta hän jatkoi tehtävänsä epävirallista hoitamista vuoteen 1937, koska hänellä oli edelleen SKP:n Moskovan-johdon luottamus. Virallisesti hän työskenteli Leningradin valtionkirjaston hoitajana. Tokoi ja Pylsy pidätettiin elokuun alussa 1937, ja pian koko SKP:n Leningradin-osasto tuhottiin. Heidät tuomittiin kuolemaan 10. marraskuuta 1937 samassa yhteydessä J. K. Lehtisen ja Kalle Lepolan kanssa ja teloitettiin viisi päivää myöhemmin.Kimmo Rentola: Kenen joukoissa seisot: Suomalainen kommunismi ja sota 1937–1945, s. 36, 44–46, 50–51. WSOY 1994.Rautkallio 1995, s. 171, 177–191. ==Lähteet== Luokka:SKP:ssä (1918–1990) vaikuttaneet henkilöt Luokka:Neuvostoliitonsuomalaiset henkilöt Luokka:Suomalaiset teloitetut Luokka:Stalinin vainoissa kuolleet Luokka:Vuonna 1903 syntyneet Luokka:Vuonna 1937 kuolleet
Reino Honkanen

Reino Edvard Honkanen (16. heinäkuuta 1909 Helsinki – 28. joulukuuta 1995) oli suomalainen upseeri, joka toimi Panssarikoulun johtajana. Honkasen vanhemmat olivat rautatieläinen Jalmari Honkanen ja Anna Tikkanen. Honkanen tuli ylioppilaaksi Helsingin koelyseosta 1928, Kadettikoulusta hän valmistui 1930. Talvisodassa Honkanen toimi komppanianpäällikkönä Jääkäripataljoona 1:ssä ja pataljoonankomentajana Jalkaväkirykmentti 64:ssä, jatkosodassa hän oli ensin mainitussa tehtävässä sekä esikuntapäällikkönä ja pataljoonankomentajana Jalkaväkirykmentti 16:ssä ja 19. Prikaatissa. Honkanen haavoittui Kendjärvellä vuonna 1941. Nuorempana upseerina ja komppanianpäällikkönä Honkanen toimi Jääkäripataljoona 11:ssä vuodesta 1930 vuoteen 1939. Sotien jälkeen hän oli komentajan apulainen Jääkäripataljoona 4:ssä 1945–1952, Panssarikoulun johtaja 1952–1954, Savonlinnan sotilapiirin päällikkö 1954–1955, Jääkäripataljoona 4:n komentaja 1955–1957, Rauman sotilaspiirin päällikkö 1957–1959 ja Savon prikaatin esikuntapäällikkö 1959, ennen eroamistaan vakinaisesta palveluksesta. Honkanen ylennettiin vänrikiksi 1930, luutnantiksi 1932, kapteeniksi 1940, majuriksi 1941 ja everstiluutnantiksi 1952. ==Lähteet== Luokka:Suomalaiset everstit Luokka: Vuonna 1909 syntyneet Luokka: Vuonna 1995 kuolleet
Bayonetta

Bayonetta on Platinum Gamesin kehittämä ja Segan julkaisema kolmannen persoonan toimintapeli. Peli on julkaistu PlayStation 3- ja Xbox 360 -alustoille vuonna 2009. Pelin ohjaaja/pääsuunnittelija on Hideki Kamiya. Pelin päähenkilö on noita nimeltä Bayonetta, joka käyttää erilaisia potkuja, magiaiskuja ja pistooleita taisteluissaan päihittääkseen viholliset. Peli on julkaistu Steam-palvelussa Windows-alustalle 11. huhtikuuta 2017. Pelille on julkaistu jatko-osa Bayonetta 2. == Vastaanotto == Muun muassa GameSpot on antanut pelille hyvät arviot antaen 9/10 pistettä. Windows-versiolla on Metacritic-kerääjäsivustolla 90/100 pistettä. PlayStation 3 -versiolla on 87/100 pistettä. Xbox 360 -versiolla on 90/100 pistettä. Wii U -versiolla on 86/100 pistettä. PC Gamer on antanut 93/100 pistettä arvostelussaan. == Anime == Peliin perustuen on tehty myös anime-elokuva Bayonetta: Bloody Fate. == Lähteet == == Aiheesta muualla == * Luokka:Vuoden 2009 videopelit Luokka:Bayonetta Luokka:Toimintapelit Luokka:Platinum Games Luokka:PlayStation 3 -pelit Luokka:Xbox 360 -pelit Luokka:Wii U -pelit Luokka:Windows-pelit
Peitsalo

Peitsalo on suomalainen sukunimi. Tunnettuja Peitsaloja: * Eila Peitsalo (1931–1997), näyttelijä * Ilmari Peitsalo (1901–1961), näyttelijä ja näytelmäkirjailija * Kalervo Peitsalo (1910–1978), juristi ja toimitusjohtaja * Otto Peitsalo (1870–1929), suomalainen kansanedustaja (SDP) * Ragnhild Peitsalo (1896–1931), näyttelijä
Lauri Paavola

Lauri Paavola (11. lokakuuta 1906 Vehkalahti – 25. kesäkuuta 1988) oli suomalainen upseeri, joka toimi silloisten Panssarikoulun ja Kanta- aliupseerikoulun johtajana. Paavolan vanhemmat olivat maanviljelijä Aukusti Paavola ja Amanda Kitunen. Hänen puolisonsa oli Saimi Saarinen. Paavola kävi Haminan yhteiskoulua seitsemän luokkaa (kahdeksasta). Kadettikoulusta hän valmistui 1930. Talvisodassa Paavola toimi komppanianpäällikkönä Jääkäripataljoona 3:ssa, jatkosodassa hän oli toimistopäällikkö 1. Jääkäriprikaatin ja Panssaridivisioonan esikunnassa sekä pataljoonankomentaja Panssariprikaatissa. Nuorempana upseerina Paavola toimi Jääkäripataljoona 3:ssä ennen sotia 1930–1939. Sotien jälkeen hän oli Pääesikunnan taisteluvälineosaston toimistoesiupseeri 1945–1948, Panssaripataljoonan komentaja 1948–1954, Panssarikoulun johtaja 1954–1955, Kemin sotilapiirin päällikkö 1955–1957 ja viimeksi Kanta-aliupseerikoulun johtaja 1957–1961, ennen eroamistaan vakinaisesta palveluksesta. Paavola ylennettiin vänrikiksi 1930, luutnantiksi 1932, kapteeniksi 1940, majuriksi 1941 ja everstiluutnantiksi 1948. ==Lähteet== Luokka:Suomalaiset everstit Luokka: Vuonna 1906 syntyneet Luokka: Vuonna 1988 kuolleet
Tervajoen ruukki

Tervajoen ruukki toimi Vahvialan pitäjän Tervajoen kylässä Tervajoen kosken rannalla vuosina 1798–1809. Ruukki oli aluksi rautaa käsittelevä manufaktuuripaja mutta loppuvaiheissa se keskittyi kuparin jalostamiseen.Kauko Puustinen : Karjalan kannaksen historialliset ruukit, Geologi 64/2012 Ruukin perusti Viipurin lääninarkkitehti Johan Brochmann Tervajoen säteritilan maille 1798. Ruukin toiminta oli kuitenkin kituliasta ja vuonna 1809 se joutui takavarikkoon kruunun saatavista. Vuonna 1814 ruukilla käyneen vuorimestari Carl Lundströmin kertomuksen mukaan ruukilla oli jäljellä kolme naulavasaraa, yksi nippuvasara, lieskauuni ja leikkuulaitos jolla voitiin leikata yhtä aikaa viittä naularihmaa. Ruukkiin kuului myös kuparivasara ahjoineen sekä kaksi takkirautaista valssia lieskauuneineen. == Lähteet == Luokka:Suomen ruukit Luokka:Vahviala
BMW 5-sarja (E60)

BMW E60 on BMW 5-sarjan viidennen sukupolven malli, jota valmistettiin vuosina 2003–2010. Se korvasi edeltäneen E39-mallin ja seuraajaksi tuli F10. == BMW 5-sarja (E60) 2003–2010 == BMW 5-sarjan viides sukupolvi tuli markkinoille syksyllä 2003 neliovisena sedanina. Se oli vuonna 2001 esitellyn 7-sarjan (E65) jälkeen toinen malli, jossa näkyi BMW:n uusi, aluksi voimakkaasti mielipiteitä jakanut muotoilusuuntaus. Sisätiloiltaan uusi 5-sarjalainen oli edeltäjäänsä tilavampi. Myös painoa oli saatu pudotettua kokonaan alumiinisen alusta- ja jousitusrakenteen ansiosta. Farmarimalli Touring saapui keväällä 2004. Vuoden 2004 Euro NCAP -kolaritestistä BMW E60 sai tulokseksi neljä tähteä viidestä. vasen|pienoiskuva|Facelift-mallin BMW 530i. Vuonna 2007 E60 sai pienen kasvojenkohotuksen, jonka näkyvin muutos oli uusi etupuskuri, mutta pieniä uudistuksia tehtiin kauttaaltaan. Myös tietoviihdejärjestelmän käyttöliittymää päivitettiin ja sisustuksen komponentteja uudistettiin. Uutena vaihteistona oli kuusiportainen sekventaalivaihteisto (SMG), jonka sai 530i- ja 550i-mallien yhteyteen lisävarusteena manuaali- tai automaattivaihteiston sijasta. == BMW M5 == Suorituskykyinen urheilumalli M5 saapui markkinoille vuonna 2005. Sen voimanlähteenä oli 5,0-litrainen V10-moottori, jonka teho on 507 hevosvoimaa. Voimansiirtona oli kuusivaihteinen manuaalivaihteisto tai seitsemänportainen sekventaalivaihteisto. M5-mallia valmistettiin sekä sedan- että farmarikorisena. == Lähteet == == Aiheesta muualla == 5-sarja (E60) Luokka:E-segmentin autot Luokka:2000-vuosikymmenen autot Luokka:2010-luvun autot
Syklodekaani

Syklodekaani on rengasrakenteinen hiilivety, jossa hiilet ovat kytkeytyneet toisiinsa yksinkertaisella sidoksella. Yhdiste kuuluu sykloalkaanien aineryhmään. Syklodekaanin kemiallinen kaava on C10H20, moolimassa 140,27 g/mol, sulamispiste 9–10 °C kiehumispiste 201 °C (paineessa 760 mmHg), suhteellinen tiheys 0,79 g/cm3 (vesi = 1,0 g/cm3), leimahduspiste 58,8 °C, taitekerroin 1,433 ja CAS-numero 293-96-9. == Aiheesta muualla == * PubChem: Cyclodecane * ChemNet: 293-96-9 cyclodecane Luokka:Sykloalkaanit
Shymbulak Mountain Resort

Shymbulak Mountain Resort Shymbulak Mountain Resort 250px|Yläasema 250px|Yläasema Paikkakunta: Almaty, Kazakstan Vuoristo: Trans-Ili Alatau Vuori: Talgar pass Yläasema: 3 180 m Ala-asema: 2 260 m Korkeusero: 920 m Laskettelurinteitä: 20 km Laskettelupuistoja: 1 kpl Hiihtohissejä: 7 kpl Lumisadetta: 1,5 m/vuosi Shymbulak Mountain Resort (ennen vuotta 2019 Shymbulak Ski Resort) on talviurheilukeskus Almatyssa Kazakstanissa Trans-Ili Alataun vuoristossa. Shymbulak Ski Resort rakennettiin vuonna 1954 ja sitä on sen jälkeen laajennettu useaan kertaan. Shymbulak Ski Resort toimi vuoden 2011 Aasian talvikisojen ja vuoden 2017 talviuniversiadien lumilautailun, alppi- ja freestylehiihdon kilpailupaikkana. Se on ollut myös ehdolla kilpailupaikaksi Almatyn hakiessa talviolympialaisia vuosiksi 2014 ja 2022. Vuosina 2019 ja 2020 siellä järjestettiin freestylehiihdon maailmancupin kumparelaskukilpailuja. ==Lähteet== *Mode of operation – Shymbulak Mountain Resort Shymbulak.com *History – Shymbulak Mountain Resort Shymbulak.com *Ski Map Shymbulak.com *Shymbulak Ski Resort Almaty2017.com == Aiheesta muualla == Tiedosto:Вид из кабины канатной дороги на горнолыжную трассу курорта Чимбулак.JPG Tiedosto:Вид из открытой кабины канатной дороги на горнолыжную трассу курорта Чимбулак.JPG Tiedosto:Вид на горы со станции канатной дороги курорта Чимбулак.JPG Tiedosto:Shymbulak Alatau mountains in Almaty.jpg|Shymbulak Ski Resortin gondolihissi. Luokka:Kazakstanin talviurheilukeskukset Luokka:Almatyn rakennukset ja rakennelmat Luokka:Almatyn urheilu
Bona Kellgren

Bonaparta Moreaua Fredrika Lovisa (Bona) Kellgren (synt. Calonius 1. maaliskuuta 1801 Kuopio – 16. huhtikuuta 1889 Kuopio) oli suomalainen laivanvarustaja. Hän peri miehensä August Kellgrenin laivanvarustamon ja kauppahuoneen Kuopiossa vuonna 1850 ja kehitti sitä yhdeksi suurimmista suomalaisista yrityksistä. August Kellgren oli aloittanut uransa kehittelemällä mesimarjajalosteita. Hän omisti olutpanimon ja polttimon Kuopiossa, mutta vasta sahatoiminta oli tehnyt hänestä upporikkaan. Hän omisti Atrakosken sahan Nilsiässä sekä viipurilaisen kauppahuoneen, jossa toimi Hackman & Co. liikekumppanina. Miehensä kuoltua Bona Kellgrenistä tuli testamentin mukaisesti Kuopion suurimman kauppahuoneen johtaja. Laivanvarustaja Bona Kellgrenin rakennuttamat kuunarit Wellamo ja Savon Neito kuljettivat rahtia Viipuriin ja Pietariin sekä myös Saksaan, Italiaan ja Englantiin. Hän oli myös osaomistajana muutamissa laivoissa ja lotjissa ja kuljetutti rahtia muiden omistamissa laivoissa. Vuonna 1872 Bona Kellgrenin poika, Yhdyspankin Kuopion-konttorin johtaja ja kauppahuoneen toinen johtaja Rurik Kellgren menetti suvun koko omaisuuden pelivelkojen takia. Tytär Fanny Kellgren perusti puolestaan menestyksekkään siemenkaupan konkurssin jälkeen. Bona Kellgren kuoli 88-vuotiaana 1889. == Perhesuhteet == Vanhemmat lääninmaanmittari Israel Calonius ja Lovisa Packman. Puoliso vuodesta 1828 apteekkari, kauppahuoneen omistaja Johan August Kellgren (k. 1850), vanhemmat kauppias J. J. Kellgren ja I. Cloth (Kloth) Strömstad. Lapset Lovisa Josephine Pipping (s. 1829) - puoliso lääketieteen ja kirurgian tohtori, professori Joachim Wilhelm Pipping, Rurik Teodor Kellgren (s. 1831), Sofia Augusta af Frosterus (s. 1832) - puoliso senaattori, hovioikeuden presidentti Johan Carl Emil af Frosterus, Rosalie Nylander (s. 1835) - puoliso lääninlääkäri Edvin Nylander, Sixtus Fridolf Kellgren (s. 1837), Emelia Maria (s.1839), Fanny Charlotta Kellgren (s. 1839), Hermina Natalia (s. 1841), Ernst Alfred Kellgren (s. 1841). == Lähteet == * Luokka:Suomalaiset laivanvarustajat Luokka:Vuonna 1801 syntyneet Luokka:Vuonna 1889 kuolleet
Se hetki on nyt

Se hetki on nyt on Vesa Haajan esikoisalbumi, joka julkaistiin 17. helmikuuta 2017 levymerkillä Bluelight Records. Kappaleissa yhdistyy nostalginen ja melodinen pop, iskelmämusiikki sekä rockmusiikki. Albumin kappaleiden kirjoitukseen on Haajan lisäksi osallistuneet Esa Eloranta ja Marko Haavisto, ja sen on tuottanut Antti Ikola. Albumin ensimmäinen single ”Mä tuskin vielä uskon” julkaistiin 26. helmikuuta 2016. Se julkaistiin maaliskuussa myös 7” vinyylinä, jonka b-puolella on kappale ”Keskiyö”.Levykauppa Äx: Vesa Haaja – Mä tuskin vielä uskon 7” Toinen single ”Uusi tähti” julkaistiin 25. marraskuuta 2016. == Kappaleet == === CD === # # # # # # # # # # # # === C-kasetti === ==== A-puoli ==== #Mä tuskin vielä uskon #Hinta #Salakavalaa #Uusi tähti #Vain hölmö uskoo rakkauteen #Aurinkoni #Lohduton kaupunki #Kesäsade ==== B-puoli ==== #Heidi #Keskiyö #Et tietää saa #Lusikat #Jos tehdään niin #Se hetki on nyt #Toiveunta === LP-levy === ==== A-puoli ==== #Mä tuskin vielä uskon #Hinta #Salakavalaa #Uusi tähti #Vain hölmö uskoo rakkauteen #Lohduton kaupunki ==== B-puoli ==== #Kesäsade #Heidi #Et tietää saa #Lusikat #Se hetki on nyt #Toiveunta == Kokoonpano == * Vesa Haaja – laulu, kitara * Sami Nieminen – Hammond-urut * Juha Litmanen – rummut * Tuomas Metsberg – kitara * Lasse Sirkko – basso == Arvostelut == * Soundi: Agents- solistilta vihdoin soololevy – Vesa Haajan hetki on nyt Viitattu 20.10.2022. == Lähteet == Luokka:Vuoden 2017 esikoisalbumit Luokka:Suomalaiset pop rock -albumit Luokka:Suomalaiset iskelmäalbumit
La Fausse Suivante

La Fausse Suivante (kansainvälisesti The False Servant) on vuonna 2000 ensi- iltansa saanut Benoît Jacquotin ohjaama ja käsikirjoittama ranskalainen draamakomediaelokuva, jonka pääosissa ovat Isabelle Huppert, Sandrine Kiberlain, Pierre Arditi ja Mathieu Amalric. Elokuva kertoo viehättävästä nuoresta perijättärestä, joka naamioituu ritariksi paljastaakseen rahan perässä juoksevan onnenonkijan. La Fausse Suivante perustuu Marivaux’n näytelmään La Fausse Suivante, ou le Fourbe puni vuodelta 1724. Georges Benayoun oli elokuvan tuottajana. Elokuva sai ensi-iltansa Ranskassa 8. maaliskuuta 2000 ja oli Pyramide Distributionin teatterilevittämä. Elokuva keräsi Ranskassa teatterikierroksensa aikana 93 290 katsojaa ja sai ranskalaisilta elokuvakriitikoilta lähinnä myönteisen vastaanoton. Elokuva julkaistiin Ranskassa DVD:lle 23. huhtikuuta 2002. == Näyttelijät == == Lähteet == == Aiheesta muualla == * * * La Fausse Suivante AlloCinéssä * La Fausse Suivante UniFrancessa Luokka:Vuoden 2000 ranskalaiset elokuvat Luokka:Ranskalaiset draamakomediaelokuvat Luokka:Näytelmiin perustuvat elokuvat
Valkoinen hetero

Valkoinen hetero on Samuli Putron viides, 24. helmikuuta 2017 julkaistu studioalbumi. Albumin nimikkosingle ”Valkoinen hetero” julkaistiin 15. syyskuuta 2016, ja Putro on sanonut kappaleen kertovan ”ihmisestä ihonvärin ja seksin tuolla puolen”. Toinen single ”Matkamuistot” julkaistiin 13. tammikuuta 2017, ja se nousi helmikuussa radiosoittolistan 59. sijalle. Albumi debytoi Suomen virallisen listan kolmannella sijalla. == Kappaleet == # # # # # # # # # # # # == Arvostelut == * Helsingin Sanomat: * Rumba: 7,5/10 * Soundi: * V2.fi: == Lähteet == Luokka:Vuoden 2017 albumit Luokka:Samuli Putron albumit
Vajra

Vajra (hindiksi वज्र vajr, tiibetiksi རྡོ་རྗེ། dorje) tai salamavaltikka on vajrayana-buddhalaisuudessa esiintyvä symbolinen esine. Vajra kuvastaa tantrisen polun ylivoimaisuutta, maskuliinisuutta, suurta myötätuntoa ja taitavia tekoja. Vajran keskiosa ilmentää todellisuuden perimmäistä luonnetta ja sen haaroittuvat päät yleensä symboloivat vajrayana-buddhalaisuudessa tärkeitä buddhaperheitä. Vajraa käytetään soittokellon kanssa. Kello kuvastaa tällöin feminiinisyyttä, viisautta ja śūnyatāa. Yhdessä vajra ja soittekello symboloivat valaistumisen nondualistista luonnetta. Seremonioissa vajraa pidellään oikeassa kädessä ja soittokelloa vasemmassa kädessä. ==Etymologia== Vajra on sanskritia ja tarkoittaa timanttia ja salamaa. Sana on sukua suomenkielisille sanoille vasara ja vaaja. ==Taiteessa== Vajra esiintyy vajrayana-buddhalaisessa taiteessa Vajradharan, Vajrasattvan, Vajrapanin ja Mahasthamapraptan käsissä. Vajrasta on olemassa myös muunnos, johon kuuluu kaksi ristikkäin asetettua vajraa: se tunnetaan nimellä kaksoissalamavaltikka eli viśvavajra. Kaksoissalamavaltikka on Amoghasiddhin tunnus. Se on kuvattu esimerkiksi Param Vir Chakra -mitalissa, joka Intian armeijan korkein mahdollinen ansiomitali (vrt. Ison-Britannian Viktorian risti tai Yhdysvaltain Medal of Honor). Myös Bhutanin vaakunassa on kaksoissalamavaltikka. ==Lähteet== == Aiheesta muualla == Luokka:Buddhalaisuuden käytännöt Luokka:Uskonnolliset symbolit
The Best of

__NOTOC__ The Best of on progressiivisen rockin yhtye Von Hertzen Brothersin kokoelma-albumi, joka julkaistiin huhtikuussa 2012 levymerkillä Universal Music. Albumi debytoi Suomen virallisen listan seitsemännellä sijalla, ja se pysyi listalla yhteensä kolme viikkoa. == Vastaanotto == Viihdesivusto Imperiumin Esko Juhola piti itseään jäävinä antamaan albumille arvosanaa, mutta sanoi suosittelevansa sitä varauksetta uusille kuuntelijoille. Hän sanoi julkaisun DVD-osan antavan hyvän kuvan yhtyeen livekunnosta. == Kappaleet == === DVD === ;Live #Let Thy Will Be Done #Bring Out the Sun #Spanish 411 #Freedom Fighter #Somewhere in the Middle #In the End #River #I Came for You #The Willing Victim ;Videot * Freedom Fighter * Always Been Right * Miracle * Angels’ Eyes * In the End * Kiss a Wish * Let Thy Will Be Done ;Videoblogeja ;“Making of Stars aligned” === CD === # # # # # # # # # # # # # # == Lähteet == Luokka:Vuoden 2012 kokoelma-albumit Luokka:Von Hertzen Brothersin albumit
Drought

__NOTOC__ Drought on ranskalaisen black metal -yhtye Deathspell Omegan EP- levy, joka julkaistiin 22. kesäkuuta 2012 levymerkillä Norma Evangelium Diaboli. == Kappaleet == # # # # # # == Kokoonpano == * Mikko Aspa – laulu * Hasjarl – kitara * Khaos – basso == Arvostelut == * Angry Metal Guy: Angry Metal Guy: Album review * Imperiumi.net: Imperiumi.net: Levyarvio * Pitchfork Media: 6.7/10Pitchfork Media: Album review == Lähteet == == Aiheesta muualla == * * Discogs Luokka:Vuoden 2012 EP:t Luokka:Deathspell Omegan albumit